stanford-oval/wikipedia huggingface dataset:
Mary Kay Bergman
Ura

Bergman aloitti vuonna 1986 ääninäyttelijänä radiossa, josta hän siirtyi animaatioihin vuonna 1990. Bergman teki naishahmojen äänirooleja animaatiosarjassa South Park ja siitä tehdyssä elokuvassa South Park: Isompi, pidempi ja leikkaamaton (1999). Hän esitti muun muassa Eric Cartmanin äitiä Liane Cartmania, Kyle Broflovskin äitiä Sheila Broflovskia, Stan Marshin äitiä Sharon Marshia, Kenny McCormickin äitiä sekä Wendy Testaburgeria. Sheila Broflovskin elokuvaroolista Bergman oli Annie-palkinto-ehdokas vuonna 1999. South Park -elokuvassa kuultu laulu ”Blame Canada”, jossa Bergman laulaa lähes kaikki soolo-osuudet neljän eri hahmon äänillä, sai hänen kuolemansa jälkeen Oscar-ehdokkuuden parhaan laulun sarjassa.
Alun perin Bergman käytti Shannen Cassidy -salanimeä, koska työskenteli Disneyssä. South Park -jaksot Mr. Hankey's Christmas Classics ja Starvin' Marvin in Space omistettiin hänen muistolleen. Bergman teki ääniä lisäksi yli 400 televisiomainokseen, kuten Mrs. Butterworthin äänenä Mrs. Butterworth's -siirappimainoksissa.
Ura > Kuolema

Yleistyneestä ahdistuneisuushäiriöstä kärsivä Bergman teki itsemurhan ampumalla itseään Länsi- Los Angelesissa, Kaliforniassa, 11. marraskuuta 1999. Hänen aviomiehensä Dino Andrade perusti Mary Kay Bergman Memorial Fund -rahaston Suicide Prevention Centerin tueksi. Bergmanin kuoleman jälkeen ääninäyttelijä Eliza Schneider teki kaikki hänen ääniroolinsa South Parkissa.
Aiheesta muualla

Mary Kay Bergman Personal Site and Memorial (Arkistoitu – Internet Archive) (englanniksi)
Dino Andraden haastattelu Bergmanin kuoleman jälkeen (englanniksi)
Mary Kay Bergman Voice Chasersissa (Arkistoitu – Internet Archive) (englanniksi)
South Park
| --- | --- |
Hahmot:  Stan Marsh • Kyle Broflovski • Kenny McCormick • Eric Cartman • Butters Stotch • Chef • Herbert Garrison • Luettelo South Parkin sivuhahmoista
Tekijät:  Trey Parker • Matt Stone • Isaac Hayes • Mary Kay Bergman • Adrien Beard • John Hansen • April Stewart
Muuta:  South Park: Isompi, pidempi ja leikkaamaton • Chef Aid: The South Park Album • Mr. Hankey's Christmas Classics (CD) • Chewbacca-puolustus • Jaksoluettelo
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Puola 
Taiteenala:  MusicBrainz 
Henkilöt:  Deutsche Synchronkartei  Elonet
Tiutisen koulu

Tiutisen koulua Seuratien puolelta
Tiutisen koulu oli Kotkan Tiutisen saarella sijainnut peruskoulu. Koulu sijaitsi Tiutisen keskiosassa Seuratien ja Alakoulukujan välissä. Koulussa toimivat esikoulu sekä vuosiluokat 1–6. Sen oppilasmäärä oli vuonna 2015, esiopetusoppilaat mukaan lukien noin 40. Syksyllä 2016 koulu lakkautettiin ja sen oppilaat siirtyivät Hakalan kouluun.
Historia

Tiutisen kyläkokous esitti vuonna 1907 Kymin kunnan kuntakokoukselle oman kansakoulun perustamista, jonka kuntakokous hylkäsi. Kuntakokous hylkäsi myös uuden hakemuksen kolmen vuoden kuluttua, josta valitettiin Viipurin läänin kuvernöörille. Keisarillinen senaatti antoi päätöksen koulun perustamisesta ja koulu aloitti toimintansa vuonna 1912 Tiutisen työväentalosta vuokratuissa tiloissa. Koulurakennus valmistui vuonna 1913. Tiutisen koulussa opettajana toiminut Hulda Salmi toimi kansanedustajana vuosina 1910–1918.
Kotkan kaupunginjohtaja Henry Lindelöf esitti Tiutisen koulun lakkauttamista vuonna 2011, mutta Kotkan kaupunginhallitus torjui esityksen. Sama toistui vuonna 2013.
Helmikuussa 2016 koulun lakkauttamisesta tehtiin päätös äänin 26-25. Oppilaat siirtyivät syksyllä Hakalan kouluun.
Koulun rakennukset olivat vielä joulukuussa 2024 Kotkan kaupungin omistuksessa, mutta kaupunki on vuodesta 2019 lähtien pyrkinyt myymään ne.
Aiheesta muualla

Tiutisen koulun verkkosivut
Marketta Pietarintytär Parkkonen

Marketta Pietarintytär Parkkonen (1600-luku) oli kerjäläinen, joka esittäytyi noitana. Hän tunnusti harjoittamiaan noitatemppuja raastuvanoikeudelle yksityiskohtaisesti. Raastuvanoikeus ei uskonut Parkkosen noituuteen ja määräsi tälle tuntuvat sakot.
Plagen

Plagen (vrt. ransk. Plage, "ranta") on Hangossa sijaitseva uimaranta. Se on matalapohjainen ja lapsiperheiden suosiossa. Plagenin rannalla sijaitsee historiallinen Hangon Casino, jossa on nykyään ravintolatoimintaa.
Plagen kuuluu Hangon kaupungin suosituimpiin rantoihin ja se on myös matkailijoiden suosiossa. Se on myös esiintynyt useissa Suomi-filmeissä. Rannalla sijaitsee myös vesikaruselli. Vuonna 2020 alueelle suunniteltiin myös vesipuistoa.
Wendy (laulaja)

| Wendy> 손승완 (Shon Seung-wan) |
| --- | --- |

Henkilötiedot
Koko nimi:  Shon Seung-wan
Syntynyt: 21. helmikuuta 1994 (ikä 30) Soul, Etelä-Korea
Ammatti:  laulaja
Muusikko
Taiteilijanimi:  Wendy
Laulukielet:  korea, englanti, japani
Aktiivisena:  2014–
Tyylilajit:  k-pop
Soittimet:  piano, kitara, huilu, saksofoni
Yhtyeet:  Red Velvet
Levy-yhtiöt:  SM Entertainment
 Nimikirjoitus
  [ Muokkaa Wikidatassa ] [ ohje ]  
Shon Seung-wan (kor. 손승완, s. 21. helmikuuta 1994 Soul), tunnetaan paremmin englanninkielisellä nimellään Wendy, on eteläkorealainen laulaja. Hän kuuluu tyttöyhtyeeseen Red Velvet. Shon aloitti soolouransa 2021 julkaisemalla esikoisalbuminsa Like Water.
Lapsuus

Shon Seung-wan syntyi 21. helmikuuta 1994 Soulissa, Korean tasavallassa. Shonin perhe on hyvin musikaalinen ja hän kiinnostui laulamisesta jo kuusivuotiaana. Shon soitti lapsena myös useampaa soitinta, kuten kitaraa, saksofonia, huilua ja pianoa.
Shon asui perheensä kanssa Jecheonissa, Koreassa alakoulun viidenteen luokkaan asti, kunnes hän muutti siskonsa Shon Seung-heen kanssa Kanadaan opiskelemaan. Shon asui Brockvillessä, Ontariossa, mutta muutti pian Yhdysvaltoihin, jossa hän opiskeli Shattuck St. Mary’s:n sisäoppilaitoksessa. Shon alkoi käyttämään englanninkielestä nimeään Wendy Shon Yhdysvalloissa ollessaan. Shon muutti valmistuttuaan takaisin Kanadaan, jossa hän kävi Richmondin lukiota. Siellä hän osallistui koulun kuoroon. Shon oppi englanninkielen opiskeluaikanaan ulkomailla, lisäksi hän oppi espanjaa ja ranskaa.
Shonin vanhemmat vastustivat aluksi Shonin halua tulla laulajaksi, sillä he halusivat hänen keskittyvän opiskeluihin. Shon oli kuitenkin jo melkein aikuinen, joten vanhemmat antoivat periksi ja niin Shon osallistui koe-esiintymisiin Koreassa.
Ura > Koe-esiintymiset ja Red Velvet (2010–2014)

Shon koe-esiintyi internetin välityksellä Cube Entertainmentille vuonna 2010. Shon ei voittanut, mutta hän kuului viidentoista parhaan joukkoon, jotka laulaja G.NA ja Koreaboo oli valinnut. Shon koe-esiintyi myös YG Entertainmentille, mutta ei läpäissyt niitä.
Shon ei aikonut koe-esiintyä SM Entertainmentille, mutta yhtiö kiinnostui hänestä, kun hän oli ystävänsä mukana tämän koe-esiintymisissä. Shon lauloi Kim Gun-mon ”Moon of Seoul” koe-esiintymisessä ja läpäisi ne heti. Shon oli yhtiön harjoittelijana kaksi vuotta, kun hänet esiteltiin jo yhtiön harjoittelijaryhmän SM Rookies jäsenenä. Shon julkaisi harjoitteluaikanaan kappaleen ”Because I Love You” Mnetin draamasarjaan Mimi vuonna 2014.
Shon teki debyyttinsä Red Velvetin kanssa elokuussa 2014.
Ura > Soolotoiminta (2015–2020)

Shon teki yhteistyötä rap-artisti Yuk Jidamin kanssa 2015. He julkaisivat kappaleen ”Return” draamasarjaan Who Are You: Hakgyo 2015. Shon julkaisi samana vuonna kappaleen ”Let You Know” draamasarjaan D-Day.
Tammikuussa 2016 Shon aloitti ohjelman We Got Married pysyvänä panelistina. Samana vuonna hän esiintyi kykyjenetsintäohjelmassa King of Mask Singer. Maaliskuussa Shon julkaisi yhteistyönä Eric Namin kanssa kappaleen ”Spring Love”. Kesäkuussa Shon julkaisi yhtyetoverinsa Kang Seul-gin kanssa kappaleen ”Don’t Push Me” draamasarjaan Hamburo aeteuthage. Lokakuussa Shon aloitti sarjan Trick&True -ohjelman panelistina yhtyetoverinsa Irene Baen kanssa. Joulukuussa Shon osallistui levy-yhtiönsä musiikkiprojektiin ja he julkaisivat kaksi singleä.
Shon julkaisi Kang Seul-gin kanssa kappaleen ”I Can Only See You” draamasarjaan Hwarang tammikuussa 2017. Helmikuussa Shon lauloi Disney Channelin Avalorin Elena -ohjelman koreankieliseen versioon kappaleen ”My Time”. Lokakuussa Shon julkaisi Kang Seul-gin ja Kangtan kanssa remaken Shinhwan kappaleesta ”Doll”. Shon julkaisi yhteissinglen ”The Little Match Girl” yhdessä Baek A-yeonin kanssa joulukuussa.
Kesäkuussa 2016 Shon matkusti Kang Seul-gin kanssa Itävaltaan kuvaamaan Battle Tripin jaksoa, jonka teemana oli "maa, jossa haluaisin elää". Heinäkuussa Shon julkaisi yhteistyönä Jung Da-ilin kanssa kappaleen ”One Summer”. Shon julkaisi dueton ”Written in the Stars” John Legendin kanssa lokakuussa. Vuoden 2018 lopussa, Shon julkaisi kappaleen ”Goodbye” draamasarjaan The Beauty Inside.
Shon julkaisi kappaleen ”What If Love” sarjaan Jinsim-i data helmikuussa 2019. Hän esiintyi uudelleen ohjelmassa King of Mask Singer lokakuussa 2019.
Maaliskuussa 2020 Shon ääninäytteli DreamWorksin Trolls: Maailmankiertue -elokuvan koreankielisessä versiossa. Elokuva julkaistiin huhtikuussa. Shon julkaisi toukokuussa yhdessä rap-artisti Zicon kanssa kappaleen ”My Day Is Full of You” draamasarjaan The King: Eternal Monarch. Shon osallistui Taeminin kolmannella albumilla olevaan kappaleseen ”Be Your Enemy”.
Ura > Tauolta paluu ja esikoisalbumi Like Water (2021–)

Tammikuussa 2021 Shon palasi julkisuuteen sarjan Mysterious Record Shop juontajana. Huhtikuussa Shon julkaisi esikoisalbuminsa Like Water.
Yksityiselämä > Lavatapaturma

Joulukuussa 2019 Shon joutui lavatapaturmaan SBS Gayo Daejeonin kenraaliharjoituksissa. Turvatoimenpiteet olivat vajavaisia, ja lavan portaat eivät olleet täysin paikallaan, joka johti siihen, että Shon putosi noin 2,5 metrin korkeudesta. Shon sai lantion alueen murtuman, rannemurtuman ja useita kasvovammoja, jotka kaikki olivat hänen kehonsa oikealla puolella. Shon joutui tapaturman takia sairaalahoitoon, joka johti siihen, että hän jäi tauolle. Shon pääsi sairaalasta helmikuussa 2020. Shon palasi julkisuuteen tammikuussa 2021.
Diskografia > EP:t

Like Water (2021)
Wish You Hell (2024)
Wendy joulukuussa 2014
Esa Lindell

| Esa Lindell |
| --- | --- |

Henkilötiedot
Syntynyt: 23. toukokuuta 1994 (ikä 30) Helsinki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  97 kg
Seura
Seura:  Dallas Stars
Sarja:  NHL
Pelinumero:  23
Pelaajaura
Pääsarjaura:  2012–
Aik. seurat:  Kiekko-Vantaa (Mestis) Jokerit (SML) Ässät (SML)
NHL-varaus:  74. varaus, 2012 Dallas Stars
KHL-varaus:  47. varaus, 2015 Dinamo Minsk
Esa Lindell (s. 23. toukokuuta 1994 Helsinki) on suomalainen jääkiekkopuolustaja, joka pelaa NHL-joukkue Dallas Starsissa.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 2022 | jääkiekko |  |
|  Hopeaa | Venäjä 2016 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Ruotsi 2014 | jääkiekko |  |
Lindell edusti Suomea MM-kilpailuissa vuosina 2015 ja 2016, joista toinen turnaus päättyi hopeaan ja vuoden 2022 maailmanmestaruuteen. Hän oli ensimmäisessä turnauksessa joukkueensa tehokkain puolustaja tehoilla 1+5=6 ja jakoi Suomen sisäisen tehotilaston voiton Anssi Salmelan kanssa lukemalla +5. Lindell palkittiin joukkueensa yhtenä kolmesta parhaasta pealaajasta. Hänet palkittiin myös alkulohkossa Norjaa vastaan pelatussa ottelussa Suomen ottelun parhaana pelaajana. Yhteensä Lindell on pelannut 35 A-maaottelua tehopistein 5+10=15. Hän teki A-maajoukkuedebyyttinsä Euro Hockey Challenge -ottelussa 10. huhtikuuta 2014 Jyväskylässä Latviaa vastaan. Lindell teki ottelussa myös yhden syöttöpisteen. Ensimmäisen A-maajoukkuemaalinsa hän teki 8. marraskuuta 2014 Karjala-turnauksessa Venäjää vastaan.
Lindell pelasi myös alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Lindell oli tehoilla 2+3=5 Suomen tehokkain puolustaja ja kolmanneksi paras pistemies. Vuotta aiemmin hän kuitenkin putosi viimeisten joukossa Suomen joukkueesta vuoden 2013 MM-turnaukseen.
Lindell pelasi myös alle 18-vuotiaiden MM-kilpailuissa vuonna 2012, jolloin hän oli Suomen tehokkain puolustaja Ville Pokan kanssa kuudella syöttöpisteellään. Lindell pelasi alle 18-vuotiaiden Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2011. Lindell on toiminut myös alle 19-vuotiaiden maajoukkueen kapteenina.
Muuta

Rap-artisti ja Suomen euroviisuedustaja Käärijänä tunnettu Jere Pöyhönen ja Lindell pelasivat samaan aikaan Kiekko-Vantaan junioreissa.
Gangbé Brass Band

Gangbé Brass Band Nürnbergin Bardentreffen-festivaalilla vuonna 2009
Gangbé Brass Band on beniniläinen yhtye, jonka perusti kahdeksan cotonoulaista jazzmuusikkoa vuonna 1994. Yhtye on fuusioinut jazzia ja beniniläisiä musiikkiperinteitä. Kokoonpanossa on käytetty merkkitorvea, pasuunaa, saksofonia, sousafonia, trumpettia ja perinteisiä lyömäsoittimia.
Gangbé Brass Band sai toimintaansa tukea Cotonoun ranskalaista kulttuurikeskusta johtaneelta André Jolylta. Yhtye teki soundtrackin Camille Amouron elokuvaan Ciel, ma francophonie, joka sai ensi-iltansa kuudennessa Sommet de la francophoniessa Cotonoussa. Vuonna 1997 Gangbé Brass Band esiintyi Angélique Kidjon kanssa. Samana vuonna yhtye teki esiintymisen Festival du Théâtre des Réalités’ssa Bamakossa. Vuonna 1998 Gangbé Brass Band teki yhteistyötä Alougbine Dinen kanssa, esiintyi Jazz à Ouaga -festivaalilla ja palasi Bamakon Festival du Théâtre des Réalitésiin, jossa yhtyeen jäsenet tutustuivat ranskalaiseen Lo’Jo Triban -kokoonpanoon. Lo’Jo Tribanin ja Yves de Lacroix’n avulla Gangbé Brass Band julkaisi debyyttialbumin Gangbé. Yhteistyö johti myös 35 konsertin kansainvälisen kiertueen aloittamiseen vuonna 1999. Gangbé Brass Band palkittiin Benin Golden Awardsissa.
Gangbé Brass Band on uransa aikana esiintynyt monissa Euroopan sekä Afrikan maissa, Pohjois-Amerikassa ja Libanonissa. Se on osallistunut eri festivaaleille, kuten WOMAD:iin ja Musiques Métissesiin.
Thylacosmilidae

| Thylacosmilidae |
| --- | --- |
 Thylacosmilus atrox
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Pussieläimet Marsupialia
Lahko::  †Sparassodonta
Heimo::  †Thylacosmilidae  Riggs, 1933
Suvut
 †Achlysictis  †Amphiproviverra  †Hyaenodontops  †Notosmilus  †Thylacosmilus 
Katso myös
   Thylacosmilidae Wikispeciesissä   Thylacosmilidae Commonsissa 
Infobox OKNimi-testi OK: 
Thylacosmilidae on sukupuuttoon kuollut muinainen eläinheimo, joka käsitti pussisapelihammaskissoja, ts. pussieläimiä, jotka kehittyivät Etelä-Amerikassa sapelihammaskissan tapaisiksi. Tunnetuin tähän joukkoon kuuluva ryhmä on Thylacosmilus-pussisapelikissa.
| --- | --- |
Taksonitunnisteet:  Wikidata: Q5493808  Wikispecies: Thylacosmilidae  GBIF: 3239803  IRMNG: 101903  Open Tree of Life: 4943668  Paleobiology Database: 40041  Paleobiology Database: 40041
Myh’ailo Drahomanov

| Myh’ailo Drahomanov |
| --- | --- |

Henkilötiedot
Syntynyt: 6. syyskuuta 1841 Hadjatš, Pultavan kuvernementti, Venäjän keisarikunta
Kuollut: 20. heinäkuuta 1895 (53 vuotta) Sofia, Bulgarian ruhtinaskunta
Ammatti:  kirjailija, tutkija
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Myh’ailo Petrovytš Drahomanov (ukr. Михайло Петрович Драгоманов, ven. Михаи́л Петро́вич Драгома́нов; 6. syyskuuta 1841 Hadjatš – 20. heinäkuuta 1895 Sofia) oli ukrainalainen kirjailija ja tutkija.
Elämä ja ura

Drahomanov oli syntyisin Pultavan kuvernementista ja tuli 1870 historian professoriksi Kiovan yliopistoon, mutta jo 1876 hallitus erotti hänet tästä toimesta. Asuttuaan sen jälkeen Sveitsin Genevessä hän meni 1888 historian professoriksi Bulgariaan vastaperustettuun Sofian yliopistoon.
Drahomanov julkaisi arvokkaita ukrainalaisia kansanrunouden kokoelmia yhdessä Volodymyr Antonovitšin kanssa. Heidän tuotantoaan ovat muun muassa Ukrainan kansan historialliset laulut (1874–1875), ’Ukrainan kansan poliittiset laulut 1700–1800-luvulla’ (1883–1885), ’Ukrainan kansan uudemmat poliittiset laulut’ (1881) sekä ’Kokoelma ukrainalaisia kansansatuja’ (1876). Drahomanov teki paitsi tutkimuksia slaavilaisista saduista ja legendoista, myös kirjoitti muun muassa teokset Le tyrannicide en Russie (1881) ja La Pologne historique et la démocratie moscovite (1881). Drahomanovin ihanteena oli Venäjä liittovaltioksi muodostuneena, ja hän puolusti lämpimästi Ukrainan kansan oikeuksia, varsinkin sen äidinkielen käyttämistä kouluopetuksessa, mutta piti kuitenkin venäläistä kirjallisuutta merkittävänä. Drahomanov kehitteli myös omia anarkistisia teorioitaan.
Aiheesta muualla

Kuvia tai muita tiedostoja aiheesta Myh’ailo Drahomanov Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Belgia  Yhdysvallat  Latvia  Tšekki  Alankomaat  Puola 
Tieteilijät:  CiNii 
Henkilöt:  DDB 
Muut:  Europeana  Dictionnaire historique de la Suisse  Internet Encyclopedia of Ukraine  SNAC  IdRef
Tim Cook

| Tim Cook |
| --- | --- |

Henkilötiedot
Syntynyt: 1. marraskuuta 1960 (ikä 64) Robertsdale, Alabama
Kansalaisuus:  Yhdysvallat
Ammatti:  liikemies
Muut tiedot
 Nimikirjoitus
Aiheesta muualla
Kotisivu
Timothy Donald ”Tim” Cook (s. 1. marraskuuta 1960) on yhdysvaltalainen liikemies ja Applen toimitusjohtaja. Cook nousi yrityksen johtoon elokuussa 2011, kun edellinen toimitusjohtaja Steve Jobs erosi tehtävästä. Hän tuli yhtiön palvelukseen alun perin maaliskuussa 1998. Ennen toimitusjohtajanimitystä hän oli yhtiön operatiivinen johtaja. Cook on Niken hallituksen jäsen.
Cookia kuvataan vaatimattomammaksi ja kaunopuheisemmaksi kuin Jobs. Hän on vähäpuheinen eikä esiintyjänä karismaattinen, mutta häntä pidetään kuitenkin hyvänä puhujana. Ennen Applea hän työskenteli IBM:llä ja Compaqilla.
Applen Cookille lupaamat palkat ja palkkiot ovat arvoltaan yhteensä 378 miljoonaa Yhdysvaltain dollaria, ja vuonna 2012 hän olikin maailman parhaiten palkattu toimitusjohtaja.
Applen johdossa ei ole tapahtunut Cookin toimitusjohtajuuden aikana suuria muutoksia, vaan se koostuu edelleen suurimmaksi osaksi samoista henkilöistä, joiden kanssa Cook työskenteli Jobsin ollessa toimitusjohtajana. Apple-asiantuntija Mark Gurman arvioi toukokuussa 2024 Bloombergissä, että teknologiapäällikkö John Ternus ja operatiivinen johtaja Jeff Williams ovat todennäköisimmät ehdokkaat Cookin seuraajaksi Applen toimitusjohtajana.
Yksityiselämä

Cook ilmoitti 30. lokakuuta 2014 olevansa homoseksuaali. Cook oli ensimmäinen Fortune 500 -yrityksen toimitusjohtaja, joka on julkisesti kertonut homoseksuaalisuudestaan. Maaliskuussa 2015 Cook kertoi aikovansa lahjoittaa omaisuutensa hyväntekeväisyyteen.
Leijonat 2013

| Leijonat 2013 Eri esittäjiä |
| --- | --- | --- |

Kokoelmalevyn tiedot
 Julkaistu: 26. huhtikuuta 2013
 Formaatti: CD, digitaalinen lataus
 Levy-yhtiö: Sony Music Entertainment
muut julkaisut
| Leijonat 2012 2012 | Leijonat 2013 2013 | Leijonat 2014 2014 |
Leijonat 2013 on vuoden 2013 Jääkiekon maailmanmestaruuskilpailujen virallinen kokoelma-albumi, joka julkaistiin 26. huhtikuuta 2013. Albumi on jatkoa edellisvuonna julkaistulle Leijonat 2012 -kokoelmalle.
Kappaleet

Samppa Linna mukana Timo Jutila – Ny rillataan viimeiseen asti – 4.10
Cheek – Sokka irti – 3.27
Haloo Helsinki! – Huuda! – 4.00
Juno mukana Janna & Gracias – Kuuluuks – 2.58
P!nk – Try – 4.06
Teräsbetoni – Taivas lyö tulta – 3.23
Mäk Gälis – Saa föraa – 2.50
Irina – Jotain suurempaa – 4.17
Jannika B – Hulluksi onnesta – 3.12
Neljä ruusua – Nuori ikäisekseen – 3.57
Pitbull mukana TJR – Don’t Stop The Party – 3.26
Amorphis – Hopeless Days – 5.07
Disco Ensemble – Spade Is the Anti-Heart – 3.06
Pate Mustajärvi – Patarouva ja ässähai – 3.09
Lordi – The Riff – 3.45
Vesku Jokinen & Sundin Pojat – Olen suomalainen – 3.49
Jimmy Cola – On aika niittää – 3.03
Mokoma – Punamultaa – 4.06
Mogadishu

| Mogadishu مقديشو مقديشو Maqadīshū |
| --- | --- |

 Lippu:  Vaakuna
 Mogadishu
 2°01′59″N, 45°21′00″E 
Valtio:   Somalia
Alue:  Benadir
Pormestari:  Omar Finnish
Aikavyöhyke:  +3
Väestö
Väkiluku:  2 855 800
Mogadishu (somaliksi Muqdisho, arab. مقديشو‎, Maqadīšū, ital. Mogadiscio) on Itä-Afrikassa Intian valtameren rannalla sijaitseva Somalian pääkaupunki. Vuonna 2001 tehdyn laskelman mukaan Mogadishussa oli noin 1 219 000 asukasta, mutta nykyisin arviot kaupungin väkiluvusta vaihtelevat miljoonan ja kolmen miljoonan välillä. Somalien keskuudessa kaupunki tunnetaan yleisesti lempinimellä Xamar.
Mogadishu on Somalian suurin kaupunki sekä kaupallinen ja taloudellinen keskus. Sen asema maan pääkaupunkina on kuitenkin lähinnä nimellinen, koska vuodesta 1991 lähtien Somalialla ei ole ollut toimivaa hallintoa. Vuosien mittaisen Somalian sisällissodan ja jatkuvien aseellisten levottomuuksien vuoksi Mogadishulla on maine yhtenä maailman vaarallisimmista kaupungeista. Suurin osa kaupungista on toistensa kanssa kilpailevien paikallisten klaanien ja aseellisten ryhmittymien hallussa.
Historia > Varhainen historia

Mogadishun kaupunki perustettiin ensimmäisellä vuosisadalla, jolloin Afrikan sarvesta oli tulossa tärkeä Intian valtamerellä purjehtivien kauppalaivojen satamapaikka. Kun ensimmäiset Arabian niemimaalta lähtöisin olleet karavaanit saapuivat nykyisen Somalian alueelle 900-luvulla, Mogadishun väkiluku kasvoi ja kaupunki muuttui yhdeksi tärkeimmistä Itä-Afrikan kauppapaikoista.
Vuonna 1269 Mogadishuun rakennettiin kaupungin tärkeimpiin nähtävyyksiin kuuluva Fakr al-Dinin moskeija. Keskiajalle tultaessa Mogadishu oli Afrikan vauraimpia kaupunkeja, jonka talous kukoisti puun, norsunluun, raudan ja vaatteiden kauppapaikkana. Löytöretkeilijä Ibn Battuta vieraili kaupungissa noin vuonna 1330 ja kuvaili kaupunkia uskottoman suureksi ja rikkaaksi, jossa eli yksi tuon aikakauden rikkaimmista kauppiaista ja jotka olivat somalialaisia.
1500-luvulta lähtien Portugali on vaivoin yrittänyt saada Mogadishun haltuunsa siinä koskaan onnistumatta. Syyksi valtapyrkimyksiin on epäilty osmaanien ja somalikauppiaiden liitto, joka oli aikoinaan estänyt Portugalin aikeita saada haltuun joitakin siirtomaita Itä-Afrikasta. Mogadishun Somalikauppiaat perustivat samalla vuosisadalla Mosambikiin siirtomaan päästääkseen lähemäksi Zimbabwea, jossa oli runsaasti kultaa. 1800-luvulle mennessä Arabian niemimaalta saapuneet kauppiaat olivat muodostaneet uusia kauppareittejä Afrikkaan, jolloin Mogadishu menetti merkityksensä kauppapaikkana ja alkoi köyhtyä. Vuonna 1892 Sansibarin sulttaani Ali bin Said päätti ratkaista kaupungin taloudelliset ongelmat vuokraamalla Mogadishun Italialle.